**LĒMUMS**

Liepājā

|  |  |
| --- | --- |
| 2021.gada 16.septembrī | Nr.340/11  (prot. Nr.11, 6.§) |

Par līguma noslēgšanu ar valsts akciju

sabiedrību “Ceļu satiksmes drošības

direkcija”

Lai nodrošinātu Ceļu satiksmes likumā pašvaldības policijai noteikto pienākumu kvalitatīvu izpildi administratīvo pārkāpumu jomā, ievērojot normatīvos aktus, kas nosaka kārtību, kā noformē un paziņo lēmumus par naudas soda piemērošanu par apstāšanās vai stāvēšanas noteikumu pārkāpumiem, ja transportlīdzekļa vadītājs neatrodas pārkāpuma izdarīšanas vietā, kā arī normatīvos aktus, kas nosaka kārtību, kā iekļauj un apstrādā informāciju par lēmumiem Transportlīdzekļu un to vadītāju valsts reģistrā, un normatīvos aktus par naudas sodu iekasēšanu un naudas sodu izpildes kontroli (Administratīvā atbildības likums, Ceļu satiksmes likums, Ministru kabineta 2020.gada 30.jūnija noteikumi Nr.422 “Kārtība, kādā paziņo lēmumu par soda piemērošanu par apstāšanās vai stāvēšanas noteikumu pārkāpumiem, ja transportlīdzekļa vadītājs neatrodas pārkāpuma izdarīšanas vietā”, Ministru kabineta 2019.gada 30.aprīļa noteikumi Nr.185 “Transportlīdzekļu un to vadītāju valsts reģistra noteikumi”), pamatojoties uz likuma “Par pašvaldībām” 21.panta pirmo daļu, Liepājas valstspilsētas pašvaldības dome **nolemj:**

1. Noslēgt līgumu par sadarbību apstāšanās vai stāvēšanas noteikumu kontrolē ar valsts akciju sabiedrību “Ceļu satiksmes drošības direkcija”.

2. Noteikt, ka lēmuma 1.punktā minētajā līgumā Liepājas valstspilsētas pašvaldībai noteiktās saistības pilnvarota pildīt Liepājas pilsētas pašvaldības iestāde “Liepājas pilsētas Pašvaldības policija”.

3. Pilnvarot Liepājas pilsētas pašvaldības iestādes “Liepājas pilsētas Pašvaldības policija” priekšnieku Uldi Novicki parakstīt lēmuma 1.punktā minēto līgumu.

4. Noteikt, ka lēmuma 1.punktā minētā līguma grozījumus, kas neskar līguma būtiskās sastāvdaļas, Liepājas pilsētas pašvaldības iestāde “Liepājas pilsētas Pašvaldības policija” pilnvarota izdarīt patstāvīgi, neizskatot tos Liepājas valstspilsētas pašvaldības domes sēdē.

5. Liepājas valstspilsētas pašvaldības izpilddirektoram kontrolēt lēmuma izpildi.

|  |  |  |
| --- | --- | --- |
| Priekšsēdētājs | | Gunārs Ansiņš |
| Nosūtāms: | Izpilddirektora birojam, Juridiskajai daļai, Finanšu pārvaldei, Liepājas pilsētas pašvaldības iestādei “Liepājas pilsētas Pašvaldības policija”, valsts akciju sabiedrībai “Ceļu satiksmes drošības direkcija” | |